**TUKUMA NOVADA DOME**

**TERITORIĀLĀS ATTĪSTĪBAS KOMITEJA**

**SĒDES DARBA KĀRTĪBA**

Tukumā

**2016.gada 10.martā**

**plkst.11:00**

1. Par noteikumu „Par Tukuma novada pašvaldībai piekrītošo vai piederošo neapbūvētu zemesgabalu iznomāšanas kārtību” apstiprināšanu.

ZIŅO: V.Bērzājs

2. Par nosaukuma piešķiršanu ielai

ZIŅO: V.Bērzājs

3. Par lēmumu atcelšanu. (Nav publicējams)

ZIŅO: L.Bičuša

Komitejas priekšsēdētājs I.Zariņš

1.§.

**Par noteikumu „Par Tukuma novada pašvaldībai**

**piekrītošo vai piederošo neapbūvētu zemesgabalu**

**iznomāšanas kārtību” apstiprināšanu**

*Iesniegt izskatīšanai Domei šādu lēmuma projektu:*

Pamatojoties uz likuma „Par pašvaldībām” 41.panta pirmās daļas 2.punktu:

- apstiprināt noteikumus Nr… „Par Tukuma novada pašvaldībai piekrītošo vai piederošo neapbūvētu zemesgabalu iznomāšanas kārtību” (pievienoti).

Nosūtīt:

-

-

-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Īpašumu nodaļa V.Bērzājs

APSTIPRINĀTI

ar Tukuma novada Domes ....03.2016.

lēmumu (prot.Nr.\_\_\_\_\_\_§.)

**NOTEIKUMI**

Tukumā

2016.gada ...martā **Nr.\_\_**

(prot.Nr...,..§.)

**Par Tukuma novada pašvaldībai piekrītošo**

**vai piederošo neapbūvētu zemesgabalu**

**iznomāšanas kārtību**

**I. Vispārīgie jautājumi**

1. Noteikumi nosaka Tukuma novada pašvaldībai (turpmāk – pašvaldība) piekrītošo vai piederošo neapbūvētu zemesgabalu iznomāšanas kārtību, nomas līguma termiņu, kā arī rezerves zemes fonda zemes iznomāšanas kārtību.

2. Noteikumi attiecas uz juridiskām un fiziskām personām, kuras vēlas nomāt vai nomā pašvaldībai piederošos vai piekrītošos neapbūvētus zemesgabalus, kā arī nomā apbūvētu zemesgabalu neapbūvētās daļas, bez apbūves tiesībām.

3. Zemesgabali tiek iznomāti, ievērojot racionālu izmantošanu un apsaimniekošanu.

4. Pašvaldība informāciju par iznomājamiem tai piederošiem, piekrītošiem vai rīcībā esošiem zemesgabaliem izliek redzamā vietā Tukuma novada Domes (turpmāk – Dome) ēkā, pagastu pārvalžu un pakalpojumu centru ēkās, kā arī ievieto Tukuma novada pašvaldības tīmekļa vietnē [www.tukums.lv](http://www.tukums.lv) un pašvaldības bezmaksas informatīvajā izdevumā „Tukuma Laiks”.

5. Zemes starpgabalu, kā arī zemi, kuru iznomā sakņu dārzu vajadzībām Tukuma pilsētā

vai piemājas dārzu vajadzībām pagastos, kuru platība nepārsniedz 0,5 ha, iznomāšanas kārtība noteikta atsevišķi šo noteikumu V. un VI. sadaļā.

6. Noteikumos noteiktais nomas maksas apmērs, nomas līguma termiņi, nomas pieteikuma iesniegšanas un lēmuma pieņemšanas termiņi neattiecas uz gadījumiem, kad:

6.1. pašvaldība zemi iznomā valsts vai pašvaldības iestādēm, kā arī Tukuma novada pašvaldības kapitālsabiedrībām;

6.2. tiek izlietotas zemes nomas pirmtiesības saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. un 26.pantu.

**II. Lēmuma pieņemšanas kārtība**

7. Lēmumu par zemes gabala iznomāšanu pieņem Dome ne agrāk par diviem (vai viena) mēnešiem no informācijas par iznomājamiem zemesgabaliem izlikšanas redzamā vietā Domes ēkā, pagastu pārvalžu un pakalpojumu centru ēkās un publicēšanas pašvaldības tīmekļa vietnē www.tukums.lv.

8. Ja uz vienu zemes gabalu piesakās vairākas personas, Domes Īpašumu apsaimniekošanas un privatizācijas komisija rīko šādu zemes gabalu nomas tiesību izsoli. Izsoles rezultātus zemes iznomāšanai iesniedz apstiprināšanai Domei. Nomas tiesību izsolē solīšanu sāk no noteiktās nomas maksas – 1,5%. Nomas solis ir 0,1%.

9. Ja uz vienu zemes gabalu, kas ieskaitīts rezerves zemes fondā, piesakās vairākas personas, Domes Īpašumu apsaimniekošanas un privatizācijas komisija rīko šādu zemes gabalu nomas tiesību izlozi un izlozes rezultātus zemes iznomāšanai iesniedz apstiprināšanai Domei.

10. Nomniekiem ir pirmtiesības uz jauna nomas līguma noslēgšanu, ja nomnieks ir pildījis nomas līguma nosacījumus un nav kavējis nomas un nekustamā īpašuma nodokļa maksājumus.

**III. Nomas līgumu sagatavošanas un noslēgšanas kārtība**

11. Zemes nomas līgumi tiek slēgti uz pieciem gadiem.

12. Atsevišķos gadījumos, pēc pagastu pārvalžu vadītāju, Teritoriālās attīstības komitejas priekšsēdētāja vai Īpašumu apsaimniekošanas un privatizācijas komisijas priekšlikumiem, zemes nomas līgums var tikt noslēgts uz laiku līdz 10 (desmit) gadiem.

13. Nomniekam ir pienākums viena mēneša laikā no līguma sagatavošanas parakstīt (noslēgt) zemes nomas līgumu. Ja minētajā termiņā zemes nomas līgums netiek parakstīts, persona zaudē nomas tiesības uz zemesgabalu un Domei ir tiesības atcelt attiecīgo lēmumu un pieņemt lēmumu par zemesgabala piešķiršanu nomā citai personai.

**IV. Zemes iznomāšana sakņu dārzu un piemājas dārzu vajadzībām**

14. Informāciju par brīvajiem iznomājamiem sakņu dārziem Tukuma pilsētā pieejama Domes Īpašumu nodaļā. Informācija par brīvajiem iznomājamiem piemājas dārziem Tukuma novada pagastu teritorijās pieejama attiecīgā pagastu pārvaldē.

15. Lēmumu par sakņu dārzu iznomāšanu Tukuma pilsētā pieņem Domes Zemes īpašumu pārvaldīšanas komisija.

16. Lēmumu par piemājas dārzu iznomāšanu pagastu teritorijās ar platību līdz 0,5 ha pieņem attiecīgās pagastu pārvaldes vadītājs.

**V. Starpgabalu iznomāšana**

17. Zemes starpgabali, kuriem nav nodrošināta piekļūšana, var tikt iznomāti tikai starpgabalam pieguļošo zemju īpašniekiem vai nomniekiem. Iznomājot zemes starpgabalu piegulošās zemes nomniekam, starpgabala nomas līguma beigu termiņš nedrīkst būt garāks par piegulošās zemes nomas līguma termiņu.

**VI. Noslēguma jautājumi**

18. Nomas līguma beigu termiņš ir kalendārā gada 30.septembris.

19. Pārtraucot nomas zemes izmantošanu, kompensācija par stādījumiem un būvēm (t.sk. inženierkomunikācijām, meliorācijas sistēmām), kā arī par ieguldītajiem izdevumiem vai zaudējumiem, kas radušies apsaimniekojot zemes vienību, zemes nomniekam netiek paredzēta.

20. Kontroli par šo noteikumu un nomas līguma izpildi Tukuma pilsētā veic Domes Īpašumu nodaļa, pagastu teritorijās - pagastu pārvaldes.

21. Līdz noteikumu apstiprināšanas dienai publicētās zemes vienības atkārtoti netiek izvietotas 7.punktā noteiktajā kārtībā un Dome lēmumu par šo zemes vienību iznomāšanu pieņem 8. vai 9.punktā noteiktajā kārtībā saņemtajiem iesniegumiem.

2.§.

**Par nosaukuma piešķiršanu ielai**

*Iesniegt izskatīšanai Domei šādu lēmuma projektu:*

Pamatojoties uz Administratīvo teritoriju un apdzīvoto vietu likuma 14.panta otro daļu: „*nosaukumus viensētām un apbūvei paredzētajām zemes vienībām apstiprina, bet numurus ēkām un telpu grupām, nosaukumus ielām, laukumiem pilsētās un ciemos piešķir, kā arī ielas un laukumus pārdēvē attiecīgās pašvaldības dome”,* piešķirt projektētai iela 45 metru garumā starp īpašumiem Talsu ielu 68 un Talsu ielā 70, Tukumā, nosaukumu **- \_\_\_\_\_\_\_\_\_\_ iela, Tukums, Tukuma novads**.

**Varianti ielas nosaukumam:**

-Vecmoku iela

-Pastariņa iela

-Īsā iela

-Madaru iela

-Zeļļu iela

-Šķērsiela

Nosūtīt:

-

-

-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Īpašumu nod. V.Bērzājs